# חוק עזר לבאקה אל גרביה (היטל ביוב), תשנ"א - 1991

בתוקף סמכותה לפי סעיפים 22 ו – 23 לפקודת המועצות המקומיות[[1]](#footnote-1), וחוק הרשויות המקומיות )ביוב(, התשכ"ב – 1962[[2]](#footnote-2) )להלן - החוק(, מתקינה המועצה המקומית באקה אל גרביה חוק עזר זה:

## הגדרות

**1.**  בחוק עזר זה -

"ביוב" -ביב ציבורי או מאסף או מיתקנים אחרים כיוצא בהם או מכון טיהור שאינו מיועד לייצר מי שתיה, על מיתקניהם;

"מ"ר של בניה" -מ"ר של בניה לפי הבנוי למעשה;

"המועצה" -המועצה המקומית באקה אל גרביה;

"ראש המועצה" -לרבות מי שהוא הסמיכו בכתב לענין חוק עזר זה;

"היטל ביוב" -היטל המוטל לשם כיסוי הוצאות של התקנת ביוב או קנייתו כאמור בסעיף 17 לחוק;

"נכס" -בנין או קרקע בתחום המועצה, למעט רחוב.

## היטל ביוב

**2.**  בעלי נכס שנמסרה להם הודעה כדין על התקנת שלב כלשהו של ביוב שיפורט בהודעה, אשר ישמש אותו נכס, חייבים בהיטל ביוב בעד השלב האמור בשיעורים שנקבעו בתוספת, לכל שלב כאמור בסעיף 16 לחוק.

## בניה נוספת

**3.**  נוספה בניה לנכס אחרי מסירת הודעה כאמור בסעיף 2, חייב בעלו בהיטל ביוב לכל מ"ר של בניה שנוספה, בשיעורים שנקבעו בתוספת.

## חיבור ביוב

**4.**

1. חיבור ביב פרטי לביוב לא ייעשה אלא בידי ראש המועצה.
2. בעל הנכס או מחזיקו הרוצה בחיבור ביב פרטי שבנכסו לביוב, יגיש למועצה בקשה בכתב ותכנית החיבור.

## איסור פגיעה בביוב

**5.**  לא יפגע אדם בביוב השייך למועצה, לא יזיק לו ולא יפגום בו.

## מסירת הודעה

**6.** מסירת הודעה לפי חוק עזר זה תהא כדין אם נמסרה לידי האדם שאליו היא מכוונת, או נמסרה במקום מגוריו או במקום עסקיו הרגילים או הידועים לאחרונה או לידי אחד מבני משפחתו הבוגרים או לידי כל אדם בוגר העובד או מועסק שם, או נשלחה בדואר במכתב רשום אל אותו אדם לפי מעון מגוריו או מקום עסקיו הרגילים או הידועים לאחרונה; אם אי אפשר לקיים את המסירה כאמור, תהא המסירה כדין אם הוצגה ההודעה במקום בולט באחד המקומות האמורים או נתפרסמה לפחות בשני עתונים הנפוצים בתחום המועצה שלפחות אחד מהם הוא בשפה העברית.

## עונשין

**7.** העובר על הוראה מהוראות חוק עזר זה, דינו - קנס 900 שקלים חדשים, ואם היתה העבירה נמשכת, דינו - קנס נוסף 36 שקלים חדשים לכל יום שבו נמשכת העבירה אחרי שנמסרה לו הודעה עליה בכתב מאת ראש המועצה או אחרי הרשעתו.

## תיקון חוק עזר להצמדה

**8.** בתוספת לחוק עזר לבאקה אל גרביה )הצמדה למדד(, התשמ"ה - 1985[[3]](#footnote-3) )להלן - חוק העזר להצמדה(, בסופה יבוא: "חוק עזר לבאקה אל גרביה )היטל ביוב(, התשנ"א - 1991".

## הוראת שעה

**9.** על אף האמור בחוק עזר להצמדה, יעלו סכומי ההיטל המפורטים בתוספת לחוק עזר זה ב-1 בחודש שלאחר פרסומו, בשיעור עליית מדד המחירים לצרכן שפרסמה הלשכה המרכזית לסטטיסטיקה לאחרונה לפני המועד האמור לעומת המדד כאמור שפורסם בחודש ינואר 1991.

**תוספת**(סעיפים 2 ו-3)

### היטל ביוב

#### שלב א' ביב ציבורי )חלק ראשון(:

התקנת רשת ביוב פנימית באזור הכפר באקה אל גרביה המסומן בקו כחול בתשריט, שאישרה המועצה ואשר העתק ממנו מופקד במועצה, במשרד מינהל המחוז בחיפה ובמשרד הפנים בירושלים –

|  |  |
| --- | --- |
|  | בשקלים חדשים |
| לכל מ"ר משטח הקרקע )כולל הקרקע שעליה עומד בנין( | - |
| לכל מ"ר של בניה | 19.83 |

#### שלב ב' ביב מאסף )חלק ראשון(:

התקנת ביבים מאספים באזור המתואר בשלב א' וכן לנכסים שהביוב שלהם יחובר לקו המסומן בצבע שחור בתשריט –

|  |  |
| --- | --- |
|  | בשקלים חדשים |
| לכל מ"ר משטח הקרקע )כולל הקרקע שעליה עומד בנין( | - |
| לכל מ"ר של בניה | 4.67 |

ב' בסיון התשנ"א (15 במאי 1991)

סמיר דרויש

**יושב ראש המועצה המקומית באקה אל גרביה**

1. דיני מדינת ישראל, נוסח חדש 9, עמ' 256. [↑](#footnote-ref-1)
2. ס"ח התשכ"ב, עמ' 69: התשל"ב, עמ' 156. [↑](#footnote-ref-2)
3. ק"ת- תש"ם, התשמ"ה, עמ' 310. [↑](#footnote-ref-3)